รวบนางเสือ โดนคดี26หมายจับ
ตุ๋นขายพระสมเด็จ-เชิด3แสน,ตำรวจ สน.โชคชัย เจ๋งรวบนางเสือร้ายผู้ต้องหาแก๊งตกพระ ได้ ทรัพย์สินจากเหยื่อไปกว่า 3 แสนบาท ใช้มุกเดิมๆอ้างต้องการขายพระสมเด็จ เอาเงินไปรักษาพ่อที่ป่วย พบประวัติเป็น 1 ในสมาชิกแก๊งคลองน้ำแก้ว มีหมายจับติดตัว 26 หมาย ก่อเหตุมานับไม่ถ้วนทั้งกรุงเทพฯและปริมณฑล,รวบแก๊งตกพระก่อเหตุมาโชกโชน เปิดเผยเมื่อวันที่ 10 ต.ค. พ.ต.อ.ชัยรพ จุณณวัตต์ ผกก.สน.โชคชัย พ.ต.ท.สิทธิศักดิ์ นาคามาตย์ รอง ผกก.สส.สน.โชคชัย พ.ต.ท.ชาติภัทร พิเนตรบูรณะ สว.สส.สน.โชคชัย พร้อมตำรวจฝ่ายสืบสวน สน.โชคชัย แถลงข่าวจับกุมนางวารินทร์ หรือริน มะตัน อายุ 49 ปี อยู่บ้านเลขที่ 904/75 ซอยคลองน้ำแก้ว แขวงสามเสนนอก เขตห้วยขวาง กทม. ผู้ต้องหาตามหมายจับศาล อาญา ที่ 1101/2558 ลงวันที่ 28 พ.ค.58 ข้อหาร่วมกันลักทรัพย์ ได้ที่หน้า รพ.เปาโล เมโมเรียล โชคชัย 4 แขวงและเขตลาดพร้าว กทม. เมื่อวันที่ 9 ต.ค.ที่ผ่านมา,สืบเนื่องจากเมื่อเวลาประมาณ 11.00 น.ของวันที่ 14 ส.ค.57 นางวารินทร์พร้อมพวกรวม 3 คน เข้ามาทำทีตีสนิทสอบถามเส้นทางกับนางเอ (นามสมมติ) ผู้เสียหาย ที่นั่งรอรถโดยสารประจำทางอยู่บริเวณหน้าโรงพยาบาลภูมิพล ระหว่างนั้นผู้ต้องหาใช้กลอุบายหลอกล่อว่าต้องการขายพระสมเด็จ รุ่นทหารผ่านศึกราคาหลายล้านบาท เพื่อนำเงินมารักษาพ่อที่ป่วยหนัก พร้อมชักชวนนำพระเครื่องไปขายให้กับเจ้าของร้านทองย่านรามอินทราที่รู้จักกัน โดยบอกว่าจะนำเงินบางส่วนที่ได้จากการขายพระได้มาแบ่งให้จนเหยื่อหลงเชื่อเดินทางไปกับกลุ่มคนร้าย ต่อมาผู้ต้องหาออกอุบายให้ผู้เสียหายเป็นคนนำพระไปขายโดยให้นำทรัพย์สินของมีค่า อาทิ เงินสด 230,000 บาท แหวนเพชร 1 วง มูลค่า 50,000 บาท มาฝากไว้เพื่อเป็นหลักประกัน เมื่อเหยื่อหลงเชื่อนำพระเครื่องไปขายที่ร้านทองดังกล่าว กลับพบว่าไม่มีบุคคลรับซื้อพระเครื่องแต่อย่างใด จึงรีบออกจากร้านมาหากลุ่มผู้ต้องหา แต่ไม่พบจึงรู้ว่าถูกหลอก ก่อนเดินทางเข้าแจ้งความกับตำรวจ สน.โชคชัย ภายหลังตำรวจตรวจสอบภาพจากกล้องวงจรปิด ทราบว่าหนึ่งในคนร้ายคือนางวารินทร์ กระทั่งมีพลเมืองดีแจ้งเบาะแส สามารถจับกุมผู้ต้องหารายนี้ขณะเดินเข้าภายในตึกโรงพยาบาลเปาโล เมโมเรียล โชคชัย 4 แขวงและเขตลาดพร้าว กทม.,เบื้องต้น พ.ต.ท.สิทธิศักดิ์เปิดเผยว่า สอบสวนผู้ต้องหาสารภาพเป็นบุคคลตามหมายจับจริง ร่วมกับพวกอีก 2 คนที่อยู่ระหว่างหลบหนีก่อเหตุ ส่วนรายละเอียดผู้ต้องหารายนี้ยังให้การวกวน ตรวจสอบประวัติพบเคยก่อเหตุหลายสิบครั้งในพื้นที่กรุงเทพฯ และปริมณฑล มีหมายจับทั้งหมด 26 หมาย เมื่อปลายปี 57 ถูกตำรวจ สน.สายไหม จับพร้อมผู้ร่วมก่อเหตุอีก 3 ราย ในชื่อ แก๊งคลองน้ำแก้ว นอกจากนี้ ยังพบข้อมูลว่าคนร้ายรายนี้เพิ่งไปก่อเหตุในพื้นที่ จ.นครสวรรค์ เมื่อวันที่ 14 มี.ค.ที่ผ่านมา กระทั่งมาถูกจับกุม ประชาสัมพันธ์หากมีผู้เสียหายรายใดถูกคนร้ายก่อเหตุลักษณะนี้สามารถเดินทางมาชี้ตัวได้ที่ สน.โชคชัย นำตัวส่งพนักงานสอบสวนดำเนินคดีพร้อมประสานท้องที่อื่นมาอายัดตัวไปดำเนินการ ก่อนติดตามขยายผลจับกุมผู้ร่วมก่อเหตุต่อไป
ตำรวจ สน.โชคชัย เจ๋งรวบนางเสือร้ายผู้ต้องหาแก๊งตกพระ ได้ ทรัพย์สินจากเหยื่อไปกว่า 3 แสนบาท ใช้มุกเดิมๆอ้างต้องการขายพระสมเด็จ เอาเงินไปรักษาพ่อที่ป่วย พบประวัติเป็น 1 ในสมาชิกแก๊งคลองน้ำแก้ว มีหมายจับติดตัว 26 หมาย
ข่าวหน้า1,สน.โชคชัย,แก๊งตกพระ,นางเสือร้าย,วารินทร์ มะตัน,ลักทรัพย์,พระสมเด็จ,ออกอุบาย,นำพระไปขาย,รับซื้อพระเครื่อง,ข่าว,ไทยรัฐออนไลน์